
KIRKENYT 

"Fortsæt  altid  med  at  lære" 


Fortsæt  altid  med  at  lære,' 
sagde  præsiderende  biskop 
Robert  D.  Hales  ved  eksamens- 
afslutningen  for  LDS  Business 
College  den  6.  juni  i  Assembly 
Hall  i  Salt  Lake  City. 

-  Uanset  om  man  studerer 
videre  eller  begynder  på  ar- 
bejdsmarkedet, så  er  nøglen  at 
fortsætte  med  at  lære. 

-  At  lære  vil  sige  at  udvikle 
sig  mentalt  og  åndeligt  i  denne 
jordiske  prøvestand,  forklarede 
han.  Hensigten  med,  at  vi  kom 
her  til  denne  jord,  er  at  lære  af 
livets  udfordringer,  modgang  og 
tragedier  samt  holde  ud  til  en- 
den. 

Blandt  mulige  prøver,  vi  kan 
komme  ud  for,  nævnte  biskop 
Hales  at  være  enlig  og  ensom, 
skilsmisse,  barnløshed  og  døds- 
fald blandt  vore  kære. 

Gode  råd 

Biskop  Hales  kom  også  med 
forslag  til,  hvordan  vi  kan  for- 
berede os  på  sådanne  prøvelser 
i  livet: 

*  Lær  at  arbejde  intenst  mod 
mål,  at  bede  om  styrke  og  vej- 
ledning i  daglige  beslutninger 
samt  altid  anerkende  'Din  vilje 

ske.' 

*  Studér  skrifterne  og  historie, 
biografier  og  psykologi  for  at  få 
indblik  i,  hvordan  andre  har 
mødt  prøvelser  og  holdt  ud  til 
enden. 

*  Vælg  venner  og  en  evig  ægte- 
fælle, der  kan  give  jer  råd  og 
vil  opbygge  jer. 

*  Lær  at  tjene  og  hjælpe  andre. 

*  Forstå,  at  selv  i  et  fuldkom- 
ment liv  vil  der  være  prøvelser. 

*  Forstå,  at  når  der  begås  fejl, 
er  det  ikke  tilstrækkeligt  at  væ- 
re ked  af  det.  'At  være  ked  af 
det  er  ikke  tilstrækkeligt,  med- 


mindre din  sorg  fører  til  omfat- 
tende anger  og  en  forandring  i 
hjertet,  der  resulterer  i  virkelig 
omvendelse,'  udtalte  biskop 
Hales. 

*  Forstå,  at  virkelig  uddannelse 
ikke  blot  er  eksamenskarakte- 
rer, men  også  at  opnå  visdom 
gennem  livets  erfaringer,  at  lyt- 
te til  gode  råd,  at  opnå  en  for- 
ståelse samt  at  udvise  omsorg 
for  dem,  der  er  dårligt  stillet. 

*  Lær  dig  selv  at  kende  og  ud- 


tryk tak  for  uddannelse  og  an- 
dre velsignelser. 

Videre  efter  en  eksamen 

Når  mange  tusind  hædres  for 
at  opnå  en  eksamen,  er  det  ik- 
ke ufortjent.  Det  er  præstatio- 
ner, der  har  krævet  en  indsats, 
ofre  og  hårdt  arbejde. 

Men  en  afsluttende  eksamen 
er  netop  ikke  alene  en  afslut- 
ning. Det  er  også  begyndelsen 
på  resten  af  livet  -  det  er  ikke 


det  endelige  mål,  men  et  ni- 
veau, hvorfra  vi  kan  bygge  vi- 
dere. 

Fremtiden  indeholder  mange 
usikre  punkter  for  de  fleste, 
men  hvis  vi  efterlever  tre  ord, 
vil  vejen  være  langt  lettere. 

Yde 

Arbejdsgivere  ansætter  med- 
arbejdere til  at  yde  en  indsats. 
De  forventer  produktivitet  og 
præstationer.  At  opgaver  udfø- 
res ordentligt,  at  arbejdet  gøres 
hurtigt. 

I  alle  situationer  forventes 
det  af  os,  at  vi  yder  en  indsats 
(L&P  58:27-29). 

Konsekvens 

En  konsekvent  indsats  med- 
fører altid  resultater.  At  fastsæt- 
te små  og  store  mål  og  konse- 
kvent arbejde  hen  imod  dem 
uden  store  udsving  til  højre  el- 
ler venstre  betyder,  at  det  er  os, 
der  styrer  vores  tilværelse,  og 
ikke  tilværelsen,  der  styrer  os. 
(Se  løfterne  i  1  Nephi  15:24). 

Stabilitet 

Stabilitet  er  næsten  et  syno- 
nym med  konsekvens.  Ved  ud- 
førelsen af  alle  opgaver  er  det 
en  fordel  at  være  stabil  -  en, 
man  kan  stole  på  -  en,  der  gør 
sin  pligt  -  en,  der  holder  ud. 

Herren  talte  om  stabilitet  til 
de  hellige  i  Missouri  midt  i  de- 
res trængsler:  'Thi  endnu  er  ri- 
get jeres  og  skal  være  det  evigt, 
dersom  I  ikke  viger  fra  jeres 
standhaftighed.  Så  ske  det. 
Amen'  (L&P  82:24). 

At  lære  er  ikke  blot  noget, 
der  sker  i  en  skole  som  forbere- 
delse på  livet  -  at  lære  er  selve 
formålet  med  livet.  □ 


En  afsluttende  eksamen  er  ikke  en  afslutning.  Det  er  begyndelsen  til 
resten  af  livet  (Foto  TD). 

Træplantning  og 
vandkamp  i  Aalborg 


Dagene  gik  med  sport,  dans, 
roadshow,  udflugt,  tjenestepro- 
jekter, sight  seeing,  vandkampe 
og  alt,  hvad  der  hører  med. 

Gadeoprydning 

Stadsgartneren  i  Aalborg 
havde  med  glæde  sagt  ja  til  til- 
buddet om  hjælp.  Omkring 
200  unge  tilbragte  nogle  timer 
med  at  samle  affald  op  fra  ga- 
derne i  Aalborg  og  omegn.  De 
bar  badges  med  sloganet  fra 
Aalborg  'Ren  by  -  Grøn  by'  og 
var  udstyret  med  2  slags  plast- 
poser. Den  ene  slags  poser  var 
til  almindeligt  affald,  og  nogle 
specielt  designede  poser  var  til 
hundeefterladenskaber. 

De  unge  fjernede  186  poser 
med  sorteret  gadeaffald  samt 
614  stk.  af  type  nr.  2.  Stads- 
gartneren udtalte,  at  gæster  i 
Aalborg  normalt  vil  vide,  hvad 
byen  kan  tilbyde  dem,  så  det 
var  sandelig  en  dejlig  foran- 
dring. 


Den  store  skare  UVere  i  Rebild  Bakker  4.  juli  De  unge  var  let  kendelige 
i  deres  Tshirts  og  med  deres  banner.  (Foto  Andreasen). 


Aalborg  var  rammen  om 
Fest  I  Nord  1991.  Det  tra- 
ditionsrige nordiske  UV-stævne 
foregik  på  Tornhøjskolen  i  Aal- 
borg. 280  deltagere  fra  de  nor- 
diske lande  med  enkelte  repræ- 
sentanter fra  Frankrig  og  USA 
deltog  i  Fest  I  Nord  i  dagene 
2.-6.  juli  1991. 
-  Når  så  mange  unge  sidste 


dages  hellige  udøver  tro  på,  at 
vi  får  et  pragtfuldt  stævne,  er 
det  jo  klart,  at  vi  får  et  pragt- 
fuldt sommervejr,  sagde  Palle 
Rosenkilde,  der  sammen  med 
Marianne  Vestbø  ledede  stæv- 
net som  UV-ledere  i  Aarhus 
Stav.  Vejret  under  stævnet  bød 
virkelig  på  nogle  af  de  varme- 
ste dage  i  mange  år. 


UVerne  plantede  seks  træer  ud  for  Tomhøjskolen.  (Foto:  Ander  asen). 

Aktionen  blev  også  omtalt  i 
lokalradioen,  så  al  møjen  gav 
Kirken  god  omtale  i  medierne 
og  Aalborg  bys  velvilje.  Sam- 
me aften  blev  'Den  gyldne 
Høm-Høm'  uddelt  til  gruppen, 
der  ydede  den  største  indsats. 

Træplantning 

Aalborg  kommune  blev  så 
begejstret,  at  vi  fik  lov  til  at 
'skænke'  6  træer,  der  blev  plan- 
tet uden  for  skolen.  Træerne  er 
'skænket'  af  Jesu  Kristi  Kirke 
af  Sidste  Dages  Hellige,  men 
det  var  Aalborg  kommune,  der 
betalte!  Ved  en  mindre  ceremo- 
ni plantede  to  repræsentanter 
fra  hver  af  de  deltagende  lande 
et  træ,  mens  de  på  deres  eget 
sprog  udtalte,  at  de  plantede 
træet  til  minde  om  Fest  I  Nord 
1991. 

Rebild 

4.  juli  var  der  udflugt  til  Re- 
bild Bakker.  Dagen  blev  ind- 
ledt med  pandekager  i  den  spe- 
cielle amerikanske  centimeter- 
tykke morgen-  madsvariant 
med  rigelig  tyktflydende  sirup 
over.  De  færreste  klarede  mere 
end  to  stk. 

Mange  andre  havde  også 
fundet  vej  til  de  smukke  bak- 


Et  af  'indsamlingsholdene'  efter  halvan- 
den times  opsamling.  (Foto:  Andreasen). 


ker,  hvor  danskere  og  amerika- 
nere fejrede  USAs  uafhængig- 
hedsdag. Tidligere  har  både 
præsident  Benson  og  ældste 
Oaks  været  hovedtalere  ved 
Rebild-festlighederne.  De  fleste 
bar  den  lyserøde  stævne  T-shirt 
med  Fest  I  Nord-logo  på  forsi- 
den og  stævnets  motto  'United 
We  Stand'  (vi  står  sammen) 
med  store  bogstaver  på  ryggen. 

Til  gallaaftenen  var  en  gym- 
nastiksal blevet  pyntet  med  na- 
tionalflagene og  ellers  i  staldstil 
med  tilhørerende  høballer 
spredt  rundt  omkring.  Naturlig- 
vis spillede  et  ægte  Country 
Band  op  til  dans.  Det  var  en 
virkelig  flot  fest,  hvor  stemnin- 
gen var  helt  i  top. 

Ved  festen  fredag  aften  (igen 
i  stalden)  fik  mange  af  deltager- 
ne lejlighed  til  at  vise  de  mange 
sang-  og  musiktalenter,  der  fin- 
des blandt  Kirkens  unge.  Der 
kom  mange  store  bifald  fra  til- 
skuerne. 

Vidnesbyrd 

Som  traditionen  byder,  blev 
Fest  I  Nord  afsluttet  med  et 
vidnesbyrdmøde,  hvor  stav- 
spræsident  Carsten  Larsen  fra 
Aarhus  Stav  repræsenterede 
Kirken.  Mange  bar  deres  vid- 
nesbyrd til  forsamlingen  i  en 
tilsyneladende  uendelig  kø, 
men  alt  må  desværre  ende  på 
et  tidspunkt. 

Derefter  blev  der  udvekslet 
adresser  med  mange  nye  ven- 
ner fra  de  sidste  5  dage.  Fest  I 
Nord  91  var  en  dejlig  tid  sam- 
men med  næsten  300  fremme- 
de og  kendte,  men  alle  var  ens 
venner.  □ 
Kim  Andreasen 
Aalborg  Ward 


Onsdagens  grill-aften,  hvor  flere 
fik  deres  mad  flamberet.  (Foto: 
Andreasen). 

Gør  din  familieaften  levende 


I april  var  det  76  år  siden  at 
præsident  Joseph  F.  Smith 
udsendte  et  brev  til  stavspræsi- 
denter,  biskopper  og  forældre, 
hvori  han  bekendtgjorde: 

'...vi  råder  og  opfordrer  til 
indstiftelsen  af  en  familieaften 
overalt  i  Kirken.  Det  skal  være 
et  tidspunkt,  hvor  fædre  og 
mødre  kan  samle  deres  børn 
om  sig  i  hjemmet  og  lære  dem 
Herrens  ord.' 


Brevet  lovede  en  velsignelse 
til  dem,  der  var  lydige  mod 
dette  råd:  'Kærligheden  i  hjem- 
met vil  øges  og  lydighed  mod 
forældrene  vil  vokse.  Troen  vil 
udvikles  i  Israels  ungdoms  hjer- 
ter, og  de  vil  få  kraft  til  at  mod- 
stå den  ondskab  og  de  fristelser, 
der  omgiver  dem.' 


De  første 

familieaften-hæfter  udkom- 
mer 

I  de  følgende  år  har  Kirkens 
ledere  fra  tid  til  anden  fremhæ- 
vet vigtigheden  af  familieafte- 
nen, især  i  1960'erne.  Ved  ge- 
neralkonferencens præstedøm- 
memøde  i  oktober  1964  be- 
kendtgjorde ældste  Harold  B. 
Lee  fra  De  Tolv  en  fremhævel- 
se af  familieaftenen,  der  ikke 


var  set  tidligere. 

'Vi  vil  til  næste  år  se  tiltag, 
der  vil  styrke  forældrene  i  deres 
Gudgivne  opgave,  ved  at  vi 
lægger  vægt  på  undervisningen 
af  evangeliet  i  hjemmet.' 

'Det  første  tiltag  vil  være  at 
give  hver  eneste  forælder  en 
sæt  lektioner,  en  til  hver  uge  i 
det  kommende  år,  således  at  de 
kan  undervise  deres  familie  i 
hjemmet.' 

Det  var  grunden  til  at  det 
første  familieaftenshæfte  blev 
udgivet  for  26  år  siden  i  1965. 
For  første  gang  fik  forældrene 
trykte  lektioner,  som  de  kunne 
benytte  i  deres  ugentlige  under- 
visning. 

Mandag  bliver  familieaften 

Udgivelsen  af  disse  undervi- 
sningsmaterialer medførte  en 
ny  understregning  af  familieaf- 
tenen på  alle  niveauer  i  Kirken. 
Nogle  stave  fastsatte  en  aften 
om  ugen,  der  skulle  bruges  til 
at  holde  familieaften  på.  Det 
førte  til  at  Kirken  i  september 
1970  fastsatte  det  som  en  gene- 
rel regel,  at  familieaftenen  blev 
afholdt  mandag  aften. 

I  årenes  løb  er  familieaftenen 
blevet  tilpasset  en  række  for- 
skellige forhold  i  Kirken.  I 
mange  år  har  studerende  mød- 
tes ugentligt  i  små  grupper  til 
familieaftens-lignende  aktivite- 
ter. 

Enlige  voksne  kan 
mødes  i  grupper 

-  Denne  tilpasning  forsætter 
og  opmuntres,  fortæller  Robert 
L.  Leake,  der  fornyligt  gæstede 
Danmark.  Bror  Robert  L.  Lea- 
ke er  assistent  i  Kirkens  afde- 
ling for  præstedømmet.  -  Kir- 
ken opfordrer  også  til  at  enlige 
voksne,  der  ikke  har  hjemme- 
boende børn,  mødes  i  sådanne 
grupper.  Biskoppen  kan  faktisk 
udpege  ledere  for  sådanne  fa- 
milieaftens-grupper. 

Gør  din  familieaften  bedre 


Sørg  for  børnene  deltager  i  for- 
beredelserne (il  familieaftenen 
(Foto:  TD). 


-  Familieaftens-hæfterne  blev 
udgivet  årligt  indtil  1983.  Da 
var  Kirken  vokset  så  meget,  at 
opgaven  med  at  trykke  nye  un- 
dervisningsmaterialer for  hver 
enste  hustand  i  Kirken  blev  for 
overvældende,  fortæller  br. 
Leake. 

- 1  maj  1983  udgav  Kirken 
'Familieaften  -  Idé-  og  hånd- 
bog'. Vi  forventede  at  den  skul- 
le kunne  bruges  i  mange  år, 
hvorfor  den  er  udarbejdet  så- 
dan så  familierne  kan  bruge 
den  igen  og  igen,  fortæller  Ro- 
bert L.  Leake. 

Hold  familieaften  regelmæs- 
sigt 

Birthe  og  Steffen  Vesterga- 
ard, der  tilhører  Silkeborg  gren 
har  i  flere  år  mere  eller  mindre 
fast  holdt  familieaften  lige  fra 
deres  børn  var  helt  små. 

-  Den  vigtigste  regel  for  at 
opnå  succes  med  sine  familieaf- 
tener er  regelmæssighed,  fortæl- 
ler br.  Steffen  Vestergaard,  der 
er  rådgiver  i  stavspræsidentska- 
bet  i  Aarhus  Stav.  Vi  har  for- 
søgt regelmæssigt  at  holde  fa- 
milieaften i  det  omfang  som 
mit  arbejde  har  tilladt  det. 

-  Har  vi  engang  glemt  at  hol- 
de familieaften,  har  børnene 
tigget  og  bedt  os  om  det,  og  det 
viser  jo  vigtigheden  af  at  man 
holder  familieaften  regelmæs- 
sigt, fortæller  Steffen. 


Undgå  kedelige 
familieaftener.  Delegér. 

-  Vi  har  forsøgt  at  undgå  at 
vores  familieaftener  bliver  ke- 
delige, ved  at  opgaverne  går  på 
tur  hos  de  forskellige  familie- 
medlemmer. Alle  skiftes  til  op- 
gaverne, ellers  bliver  det  for  ke- 
deligt, siger  br.  Vestergaard. 

Familien  Vestergaard  består 
af  forældrene  og  fem  børn  i  al- 
deren fra  19  til  4  år.  Sprednin- 
gen i  alder  betyder  også,  at 
man  må  tage  særlige  hensyn 
når  man  forbereder  lektien. 

-  Da  de  ældste  børn  var 
mindre  forberedte  Birthe  og  jeg 
hver  sin  lektie,  og  så  holdt  vi  to 
klasser  for  børnene.  I  dag  base- 
rer vi  i  højere  grad  lektierne  på 
at  de  små  børn  forstår  dem,  og 
så  følger  de  større  med  i  de 
mindres  raktioner. 

-  Når  de  mindre  børn  giver 
lektier,  er  det  som  regel  ud  fra 
nogle  billedbøger  om  evangeli- 
ske emner,  som  vi  har  købt  til 
dem,  fortæller  Steffen  Vesterga- 
ard. 

Syng  ved  familieaftenen 

-  Vi  synger  og  leger  meget 
ved  vores  familieaften.  Vi  kan 
godt  lide  musik  i  familien,  så  vi 
indleder  og  afslutter  vores  fami- 
lieaften med  musik,  og  har  og- 
så tit  et  musikalsk  nummer  ind 
imellem.  Det  sker  heller  ikke 
sjældent,  at  vi  finder  guitaren 
frem,  slutter  Steffen  Vesterga- 
ard. □ 


I  WIII  II  AM  I  N 


Mf  (>«  tett.itMH; 


1.  Hold  familieaften  regelmæs- 
sigt. 

2.  Følg  op  på  opgaver  i  ugens 
løb.  Forbered  jer  i  god  tid. 

3.  Sørg  for  at  drøfte  familiens 
kalender  og  planer.  Dog  skal 
disse  'forretninger'  ikke  vare  for 
længe  eller  kan  det  blive  kede- 
ligt. 

4.  Vær  fleksibel.  Føler  du  at  fa- 
milien gerne  vil  synge  i  dag,  så 
syng. 

5.  Kog  undervisningen  ned  til 
at  undervise  om  et  enkelt  kon- 
cept. 'Familieaften  -  Idé-  og 
håndbog'  er  sprængfyldt  med 
gode  ideer  og  kan  spare  dig  en 


Reid  H.  Johnson,  62,  fra 
Salt  Lake  City  er  blevet 
kaldet  til  at  efterfølge  præsident 
Damstedt  som  tempelpræsident 
i  Stockholm. 

Præsident  Johnson  og  hans 
hustru  Donna  Wood  Johnson 
var  i  1966-69  missionspræsi- 
dentpar  i  Sverige.  Han  har  også 
været  medlem  af  Unge  Mænds 
hovedbestyrelse,  regionalrepræ- 
sentant i  Sverige,  sunget  i  Ta- 
bernakelkoret, samt  virket  som 


masse  forberedelsestid.  Anskaf 
den  nu! 

6.  Gør  din  lektion  relevant  for 
din  familie. 

7.  Leg  en  leg  alle  kan  lide.  Og 
sørg  for  en  dessert.  Børn  i  alle 
aldre  (også  voksne)  elsker  lege. 
Lege  kan  bistå  dig  med  at 
skabe  goodwill  omkring  fami- 
lieaftenen. 

Alle  familieaftener  vil  ikke 
være  succes'er.  Men  ved  at  I 
fortsætter  med  at  holde  dem, 
vil  I  modtage  inspiration  til  at 
forbedre  dem.  □ 
Carsten  Gram 


højpræsternes  gruppeleder  og 
søndagsskolelærer. 

Privat  har  han  arbejdet  for 
Industrial  Container  &  Supply 
Co.  og  Johnson  Sales  Co.  i  Salt 
Lake  City. 

Søster  Johnson  har  været 
rådgiver  og  præsidentinde  i 
Hjælpeforeningen  i  både  ward 
og  stav.  Desuden  har  hun  del- 
taget i  udarbejdelse  af  undervi- 
sningsmaterialer for  Kirken.  □ 


Ny  tempelpræsident 
i  Stockholm 


Reid  H.  Johnson  og  Donna  er  det  nye  tempelpræsidentpar  i  templet 
i  Stockholm.  Mange  kender  br.  Johnson  fra  da  han  var  missionspræ- 
sident.  (Foto:  CH). 

25  års  jubilæumsturné 


Folkedanserne  fra  Københavns  Stav  på  markedspladsen  i  Freiberg  (Foto:  Als). 


26  dansere  fra  Københavns 
Stav  plus  diverse  ledere,  chauf- 
fører, tolke  og  teknikere,  i  alt 
36,  drog  afsted  ved  nattetide 
den  21.  juni  med  kurs  mod  det 
gamle  DDR.  De  medbragte  63 
skjorter,  26  kjoler,  20  nederde- 
le, 23  bluser  og  5  kufferter  med 
diverse  effekter  som  hatte,  bæl- 
ter, sløjfer,  veste,  halsklude  osv. 

Østtyskland  var  helt  anderle- 
des end  Danmark.  Bussen  kør- 
te ad  motorveje,  der  ikke  var 
repareret,  siden  de  blev  bygget  i 
trediverne.  Vi  forsøgte  at  køre 
uden  om  trafikpropper  ved  at 
følge  landevejene,  men  det  var 
at  komme  fra  asken  til  ilden. 
Infrastrukturen  i  Østtyskland 
har  store  mangler,  som  vil  kræ- 
ve en  stor  indsats  i  mange  år, 
før  alt  fungerer  ordentligt. 

-  Da  vi  fik  at  vide,  at  vi  skul- 
le på  turné  i  Tyskland,  blev  jeg 
glad.  Og  da  vi  fik  at  vide,  at  vi 


missionerede,  tænkte  jeg:  Det 
var  nemt  sluppet,  fortæller  en 
af  drengene. 

Omklædning  i  cementskur 

På  grund  af  trafikpropper 
måtte  vi  klæde  om  i  bussen  for 
at  være  danseklare  i  samme  se- 
kund, vi  ankom  til  Magdeburg. 
Det  var  magtpåliggende,  at 
danserne  også  kom  i  nærheden 
af  noget  vand  og  toiletter.  Vi 
stoppede  ved  en  græsplæne 
med  fodboldspillere.  Da  vi 
spurgte  efter  toilettet,  overlod 
de  os  beredvilligt  deres  om- 
klædningsrum: Et  lille  cements- 
kur med  1  håndvask  og  2  vak- 
kelvorne toiletter  -  uden  lås. 

Vi  optrådte  to  gange  på  stø- 
vede gader  i  Magdeburg  i 
varmt  tordenvejr,  før  vi  fik 
fremvist  kirken,  som  var  nogle 
lokaler  i  en  baggård.  Et  ældre 
missionærægtepar  havde  lejet 


byens  kabaret  (også  restaurant), 
hvor  vi  spiste  middag  sammen 
med  de  lokale  medlemmer  og 
missionærer. 

At  tale  tysk  og 
køre  i  Trabant 

Vi  ankom  først  ca.  kl.  22:00 
til  stavscentret  i  Leipzig  -  men 
vores  værtsfolk  ventede  tålmo- 
digt på  os,  og  de  virkede  glade 
og  forventningsfulde.  Vi  følte 
en  varm  velkomst  strømme  os  i 
møde. 

Vi  blev  fordelt  hos  familier  i 
de  2  ward,  og  da  Trabanter  ik- 
ke er  hvermandseje,  måtte 
mange  allerede  den  første  aften 
stifte  bekendtskab  med  'die 
Strassenbahn',  som  rumlede 
gennem  byen.  (Det  var  ret  in- 
teressant at  se  Bryde  på  197  cm 
skruet  ind  i  en  Trabant  med 
hovedet  stikkende  op  af  soltag- 
et for  overhovedet  at  få  det 


med,  hovedet  altså). 

-  Tale  tysk?  Vi  havde  alle 
vores  vanskeligheder.  Hvordan 
er  det  nu  man  siger:  'Jeg  er 
mæt'?  Jeg  mente  det  hed:  'Ich 
bin  spass.'  Hvorfor  er  de  piger 
ved  at  dø  af  grin?  fortæller  Ka- 
ren Jepsen. 

-  At  køre  sightseeing  gennem 
Leipzig  by  night  i  en  Trabant 
over  hullede  veje,  med  en  ivrigt 
fortællende  chauffør,  der  leven- 
de beskrev  det  største,  der  var 
sket  i  hans  liv:  'Muren  faldt', 
var  en  stor  oplevelse,  siger  Ma- 
rion Als. 

-  Det  allerbedste  ved  turen 
har  for  mig  været  mødet  med 
de  østtyske  medlemmer.  Selv 
om  de  ikke  havde  særlig  meget 
at  rutte  med,  gav  de  os  altid  ri- 
geligt, og  de  var  utrolig  kærlige 
og  omsorgsfulde.  I  Dresden 
boede  vi  fx  hos  en  ældre  dame 
på  toppen  af  et  bjerg  i  et  hus, 
som  udefra  lignede  en  ruin  og 
indeni  var  fugtig  og  muggen. 
Hun  sov  i  køkkenet,  og  lod  os 
sove  på  en  sovesofa  i  stuen. 
Min  første  tanke  var:  'Her  kan 
jeg  ikke  bo  i  to  dage'.  Men  al- 
drig har  jeg  ligget  så  godt,  og 
aldrig  har  jeg  oplevet  sådan  en 
varme  fra  et  menneske.  Hun 


Flere  gange  havde  danserne  lej- 
lighed til  at  snakke  med  østtysker- 
ne. (Foto:  Ab). 

Folkedansernes  optræden  (Dresden.  Efter  endt  optræden  fik  alle  dansere 
en  nellike  af  publikum.  (Foto:  Als). 


behandlede  os  som  kongelige, 
og  ikke  et  øjeblik  tænkte  vi  på 
det  faldefærdige  hus,  hun  boede 
i.  Folkedanseturneen  var  andet 
end  'blot'  dans  og  tant  og  fjas! 
siger  Anita  Foss. 

Om  søndagen  gik  danserne 
med  deres  værter  i  kirke  og  fle- 
re sang  og  bar  deres  vidnes- 
byrd. Senere  viste  værterne  os 
rundt  i  byen,  og  vi  så  kirken, 
hvor  Johan  Sebastian  Bach  var 
kantor,  og  kælderen,  der  havde 
inspireret  Goethe  til  kældersce- 
nen i  'Faust'.  Vi  klatrede  de 
900  trin  op  i  et  gigantisk  mo- 
nument til  minde  om  'Folkesla- 
get' i  1813,  hvor  Napoleon 
blev  besejret  af  russerne  og 
østrigerne.  Herfra  var  der  udsigt 
over  hele  byen. 

Næste  aften  skulle  'det  store 
show'  opføres  for  første  gang  i 
kirken  efter  4  optrædener  på 
byens  flotte  gamle  Rådhus- 
plads. 

Vejret  var  godt,  og  vi  blev 
opfordret  til  at  optræde  uden- 
dørs på  parkeringspladsen.  Det 
gav  dobbelt  så  mange  tilskuere, 
da  beboerne  i  etageejendom- 
mene omkring  kirken  og  de 
mange  unge,  der  samledes  ude 
på  gaden,  også  kunne  se  med. 


Efter  sidste  fremkaldelse  rej- 
ste Kirkens  medlemmer  sig  og 
sang  'Gud  vær  med  dig'  på  tysk 
for  danserne. 

Vejrskifte 

På  grund  af  en  misforståelse 
var  de,  der  skulle  modtage  os 
på  tempelpladsen  i  Freiberg,  ik- 
ke kommet.  Vi  spiste  i  templets 


Mens  tordensvejret  rasede  blev  der 
danset  i  Magdeburg.  (Foto:  Als). 


besøgscenter,  og  da  det  regne- 
de, havde  vi  næsten  besluttet  at 
droppe  den  planlagte  dans  i  by- 
en og  rejse  videre.  Men  to  mis- 
sionærer dukkede  op  og  over- 
talte os  til  at  se  på  muligheder- 
ne. 

På  markedspladsen  mødte  vi 
tilfældigt  et  medlem  af  Kirken, 
som  var  en  frelsende  engel,  da 
han  senere  fremtryllede  is  og 
36  liter  danskvand  til  danserne. 
Vejret  ændrede  sig  til  strålende 
varmt  solskin,  og  der  var  sat  en 
scene  op  til  næste  uges  byfest. 
Så  det  blev  til  2  shows  på  en 
markedsplads  fyldt  med  begej- 
strede mennesker.  Flere  af  til- 
skuerne så  vi  igen  ved  scenes- 
howet i  Dresden  den  følgende 
aften. 

Storvask 

Dresden  havde  en  meget  ele- 
gant og  velfungerende  stavs- 
bygning  med  svungne  marmor- 
trapper og  balkoner  og  endnu 
vigtigere:  En  vaskemaskine  og 
en  tørretumbler.  Et  frontangreb 
på  de  to  maskiner  bevirkede,  at 
resten  af  turen  kunne  foregå 
uden  de  værste  luftforureninger. 
Forurening  er  et  stort  problem  i 
det  tidligere  DDR.  Dresden 
tapper  fx  vand  fra  floden  El- 
ben, der  er  stærkt  forurenet,  og 
det  er  forbudt  at  drikke  vandet. 

Om  formiddagen  optrådte 
danserne  på  en  stor  flot  plads 
omgivet  af  forretninger.  På 
pladsen  stod  en  statue  af  Lenin 
og  tre  springvand  omkranset  af 
røde  og  hvide  blomster.  Blom- 
sterne passede  perfekt  til  dan- 
serne, der  netop  den  dag  op- 
trådte i  rød/hvide  farver. 

Sceneshowet  i  Dresden  blev 
en  af  de  oplevelser,  hvor  publi- 
kum og  de  optrædende  går  op  i 
en  højere  enhed.  En  ubeskrive- 
lig varme  og  begejstring  strøm- 
mede danserne  i  møde,  og  det 
fik  danserne  til  at  præstere  de- 
res ypperste.  Publikum  sagde 
tak  ved  at  give  hver  danser  en 
nellike  efter  showet. 

Roser  til  danserne 

Berlin  er  kontrasternes  by, 
hvor  øst  og  vest  stadig  synligt 
mødes.  Selv  om  den  fysiske 
mur  er  helt  væk,  er  'muren'  der 
stadig  -  både  ved  den  store  for- 


En  lille  tysk  pige  fra  Freiberg 
forelskede  sig  i  Claus  og  bad  om 
en  dans  (Foto:  Als). 

skel  i  bybilledet,  når  man  kører 
over  til  'østsiden',  i  folks  på- 
klædning og  på  de  mange  russi- 
ske soldater,  der  stadig  en  lille 
tid  endnu  befolker  gadebilledet. 

-  Østtyskerne  har  indtil  for  1 
1  /2  år  siden  i  45  år  været  vant 
til,  at  deres  reaktioner  og  opfør- 
sel blev  overvåget  og  brugt 
imod  dem.  Så  de  er  ikke  så 
umiddelbare  til  at  vise  deres  fø- 
lelser, fortæller  Britta  Rasmus- 
sen. 

På  Wilmendorferstrasse,  en 
livlig  gågade  i  Berlin,  gik  gade- 
optrædenen så  godt,  at  en  æl- 
dre herre  spontant  købte  roser 
til  danserne,  og  flere  tilskuere 
måtte  have  deres  autografer. 

Bischof  Werner,  Leipzig  2. 
Ward:  'En  stor  tak  til  FOLKE- 
DANSERNE for  deres  optræ- 
den her  i  Leipzig.  Vi  ønsker 
dansegruppen  fortsat  megen 
glæde,  et  godt  sammenhold  og 
stor  succes.  I  er  virkelig  gode 
missionærer!  Gott  sei  mit  Euch 
bis  auf  Wiedersehen!'  □ 
Marion  Als  Anderson 

Kirke  fuld  af  glade  stemmer 


Str.  Inge  Krejberg  fra  Odense  uderviser  i  hvordan  man  kiver  sund  og  billig  mad  uden  kød  (Foto:  Mathiasen). 


Der  var  summen  af  glade 
stemmer,  da  ca.  160  søstre 
fra  Aarhus  Stav  mødtes  til 
kvindekonference  i  kirkebyg- 
ningen i  Aarhus  den  8.  juni  kl. 
12. 

12  forskellige  mini-klasser, 
som  søstrene  kunne  melde  sig 
til,  før  konferencen  begyndte, 
var  forberedt  af  12  kvinder  og 
1  mand. 

Konferencens  tema  var  'Alt 
har  sin  stund  og  hver  en  ting 
under  himlen  sin  tid'  (Præd. 
3:1-9). 

-  Alt  for  ofte  føler  man  sig 
utilstrækkelig  og  ude  af  stand 
til  at  overskue  utroligt  mange 
opgaver  i  og  uden  for  hjemmet, 
indledte  præsident  Hans  Otto 
Ilskov  Nielsen  fra  stavspræsi- 
dentskabet. 

-  Men  Herren  forventer  ikke, 
at  vi  skal  nå  det  hele  på  en  dag 
og  på  en  gang.  Vi  må  vælge  det 


vigtigste  nu,  og  efterhånden, 
når  tiden  tillader,  kan  vi  nå 
nogle  af  de  andre  ting,  sagde 
præsident  Nielsen. 

Original  musik  og 
oplæsning  på  jysk 

Næste  punkt  på  programmet 
var  en  musikkonkurrence,  som 
søster  Karen  Bistrup  fra  Aarhus 
stod  for.  Hver  enhed  havde  fået 
til  opgave  at  lave  en  ny  tekst  til 
melodien  'Jens  Vejmand'.  Teks- 
ten skulle  beskrive  taknemlig- 
hed i  modgang/ taknemlighed 
giver  glæde. 

Mellem  enhedernes  præsen- 
tationer underholdt  forskellige 
søstre  bl.a.  den  90-årige  Lilly 
Jensen  fra  Aarhus  med  digtet 
'Det  døende  barn'  af  H.  C.  An- 
dersen. Søster  Karoline  Ander- 
sen fra  Aarhus  reciterede  på 
jysk  'Det  er  så  køhnt,  det  er  så 
dejle',  og  søster  Anna  Christina 


Nielsen  fra  Odense  spillede  på 
violin. 

Det  blev  Frederikshavn 
Gren,  der  ved  afstemning  blev 
kåret  som  vinder  af  konkurren- 
cen. 


-  Efter  musikprogrammet 
var  der  forfriskninger  til  alle,  og 
når  sidste  dages  hellige  mødes, 
er  der  altid  lækre  forfriskninger, 
kommenterede  Lisa  Nielsen, 
der  er  hjælpeforeningspræsi- 
dentinde  i  Esbjerg. 

Mini-klasser 

Efter  pausen  var  der  mini- 
klasser i  tre  runder  a  50  minut- 
ter. De  tolv  klasser  dækkede  så 
forskellige  emner  som  'Littera- 
tur' og  'Gymnastik'  eller  'Sund 
og  billig  mad  uden  kød'  og  'Sil- 
kemaling'. 

En  af  eleverne  i  klassen  'Tips 
til  hvordan  man  kan  opbygge 
et  godt  ægteskab'  udtalte: 

-  Det  var  fantastisk  godt. 
Selv  om  jeg  ikke  er  gift,  fik  jeg 
meget  ud  af  klassen.  Meget  af 
det  kan  jeg  bruge  i  forholdet  til 
mine  arbejdskolleger. 

Anne  Hagemann  fra  Esbjerg 
underviste  i  en  af  klasserne  og 
sagde: 

-  Det  var  meget  spændende 
at  undervise,  og  jeg  lærte  meget 
den  dag.  Det  håber  jeg  selvføl- 
gelig også,  at  deltagerne  gjorde.' 

-  Præsidentskabet  havde  vir- 
kelig lavet  et  rigtigt  godt  pro- 
gram til  os.  Der  har  været 
mange  søstre  involveret,  og  det 
har  været  et  stort  arbejde,  men 
det  var  umagen  værd.  Vi  havde 
i  hvert  fald  en  sjov  og  opbyg- 
gende dag,  sagde  Lisa  Nielsen. 
□ 

Emma  Mathiasen, 
Esbjerg  Ward 


Kirkesalen  var  stuvende  fuld  af  søstre,  der  deltog  i  kvindekonferencen 
i  Aarhus.  (Foto:  Mathiasen). 

Forlag  udsender  leksikon 
om  Kirken 


Macmillan  Publishing 
Company  i  New  York 
udsender  i  oktober  1991  'En- 
cyclopedia of  Mormonism',  et 
leksikon  i  5  bind  om  Kirken. 

De  første  fire  bind  vil  inde- 
holde artikler  om  emner  med 
relation  til  Kirken,  mens  det 
femte  bind  i  realiteten  vil  bestå 
af  Mormons  Bog,  Lære  &  Pag- 
ter samt  Den  Kostelige  Perle, 
dog  uden  fodnoter,  indeks  og 
andre  hjælpemidler.  Det  er  før- 
ste gang,  at  Kirken  tillader  et 
fremmed  forlag  at  udgive  stan- 
dardværkerne. 

Det  Første  Præsidentskab 
godkendte  projektet  og  titlen  i 
1988,  og  de  overdrog  ansvaret 
for  leksikonets  indhold  til  Brig- 
ham Young  Universitetet.  På 
BYU  blev  der  udpeget  en  red- 
aktion med  en  hovedredaktør, 
tre  leksikonredaktører  og  ti  fag- 
redaktører. 

750  forfattere 

Daniel  H.  Ludlow  fra  BYU 
er  hovedredaktør  for  værket, 
og  de  tre  leksikonredaktører  er 
Robert  K.  Thomas,  Charles  Ta- 
te  og  Robert  J.  Matthews.  Der 
vil  være  1 1 30  artikler  skrevet 
af  750  forskellige  forfattere. 

Bidragyderne  er  fortrinsvis 
lærere  ved  Kirkens  skoler  og 
universiteter,  lærere  i  Kirkens 
Uddannelsessystem,  professorer 
ved  en  række  universiteter  samt 
en  række  SDH  forskere  og  for- 
fattere. 

-  Normalt  skriver  en  bidra- 
gyder helt  op  til  50  artikler  i  et 
leksikon.  Vi  ønskede  at  vise,  at 
Kirken  er  en  lægmandskirke, 
fortæller  dr.  Ludlow,  så  vi  be- 
grænsede det  til  højst  4  artikler 
pr.  forfatter. 

Hurtig  proces 

-  De  få  artikler  pr.  forfatter 
har  også  medført,  at  hele  pro- 
jektet har  kunnet  gennemføres 
på  godt  tre  år,  hvor  et  tilsvaren- 


de projekt  nemt  kan  tage  ti  år 
eller  mere  at  fuldføre.  Tre  år  er 
det  hurtigste,  som  det  erfarne 
leksikonforlag  nogensinde  har 
fuldført  et  så  omfattende  værk 
på,  nævner  dr.  Ludlow. 

-  Vi  brugte  næsten  et  år  på 
at  udarbejde  hvilke  artikler,  vi 
ønskede  medtaget,  og  hvem  der 
skulle  skrive  artiklen,  fortæller 
Tate.  Det  er  Kirkens  eksperter, 
der  har  skrevet  artiklerne.  Der 
står  virkelig  meget,  som  kun  få 
ved,  siger  Matthews  begejstret. 

Hver  artikel  har  været  frem 
og  tilbage  mellem  forfatter  og 
fagredaktør  flere  gange,  før  den 
finpudsede  artikel  gennemgås 
af  hovedredaktør  og  de  tre  lek- 
sikonredaktører. Det  endelige 
resultat  sendes  så  til  forlaget. 

Enkelt  og  samtidig  lærerigt 

-  Leksikonet  er  skrevet  på  et 
niveau,  hvor  selv  personer  med 
få  forudsætninger  kan  være 
med,  og  målgruppen  er  pri- 
mært dem,  der  ønsker  at  vide 
mere  om  Kirken,  siger  dr.  Lud- 
low. 

Samtidig  siger  en  af  leksi- 
konredaktørerne, der  i  en  år- 
række har  været  dekan  for  reli- 
gionsundervisningen på  BYU, 
at  han  har  lært  utrolig  meget 
ved  at  læse  artiklerne. 

-  Macmillans  er  kendt  som 
et  seriøst  forlag,  og  det  gør  vær- 
ket langt  mere  tiltrækkende  for 
et  ikke-medlem  i  forhold  til  et 
opslagsværk  udgivet  af  Kirken, 
fortæller  Matthews.  Vi  håber,  at 
leksikonet  vil  finde  vej  til  man- 
ge biblioteker  på  skoler  og  uni- 
versiteter samt  mange  offentlige 
biblioteker. 

-  Mange  medlemmer  vil  og- 
så kunne  få  glæde  af  et  sådant 
leksikon,  der  vil  blive  en  af  de 
væsentligste  kilder  om  Kirken, 
udtaler  dr.  Ludlow. 

-  Især  nye  medlemmer  vil 
kunne  blive  fortrolige  med  Kir- 
kens arv  og  perspektiv,  men 


Br.  Daniel  H.  Ludlow,  der  er  hovedredaktør  på  det  store  værk  om 
Kirken.  (Foto:  Ensign). 


projektet  er  så  omfattende,  at 
alle  medlemmer  kan  lære  me- 
get af  det. 

-  Prisen  forventes  at  ligge  på 
omkring  $  60  pr.  bind.  Der  vil 
sikkert  gå  mange  år,  før  Kirken 
atter  får  mulighed  for  at  udsen- 
de en  sådant  værk,  afslutter  dr. 
Ludlow. 


-  Leksikonet  vil  være  et  godt 
værktøj  til  at  gøre  Kirken  bedre 
kendt  og  mere  korrekt  omtalt  i 
hele  verden,  udtaler  Matthews. 


□ 


(Ensign,  december  1990  og 
The  Daily  Universe  (BYU), 
5.  juni  1991). 


Kirken  hjælper 
flygtninge  i  Mellem- 
østen 


Flygtninge  fra  det  krighærge- 
de  Irak  modtager  hjælp  fra 
Kirken. 

I  henhold  til  talsmænd  for 
den  humanitære  hjælpeafdeling 
under  velfærdsafdelingen  er  der 
blevet  sendt  13.000  tæpper  og 
40  tons  brugt  tøj  fra  Kirken  til 
kurdiske  flytninge  i  Tyrkiet. 

Kirkens  har  endvidere  ydet 
bidrag  til  FN,  World  Vision 
samt  til  International  Røde 


Kors  til  indkøb  af  medicin. 

De  forsyninger,  som  er  ble- 
vet givet  Røde  Kors,  er  blevet 
givet  videre  til  Røde  Halvmåne 
i  Tyrkiet  og  Iran,  som  planlæg- 
ger at  uddele  dem  blandt  flygt- 
ninge i  de  tyrkiske,  iranske  og 
saudi-arabiske  grænseområder, 
som  støder  op  til  Irak,  så  vel 
som  til  irakiske  hospitaler.  □ 
Ensign 

Sol,  sol,  sol . . . 


Familien  Bernskovs  domicil  under  familielejren,  (Foto:  Bernskov). 


Halvfjerds  medlemmer 
trodsede  styrtregn  og  dy- 
stre vejrudsigter  og  mødte  frem 
til  Københavns  Stavs  årlige  fa- 
milielejr, der  for  sidste  gang 
skulle  foregå  i  Sverige. 

Den  lidt  fugtige  begyndelse 
vendte  efter  søndagens  møder, 
og  fra  mandag  til  fredag  gik  det 
fra  let  overskyet  til  helt  skyfrit. 

-  Det  var  den  bedste  familie- 
lejr, jeg  har  oplevet,  fortæller 
Gerti  Andersen.  Der  har  været 
en  god  og  dejlig  stemning  hele 
tiden  -  ingen  blev  overset,  og 
alle  var  med. 

Børnevenlig 

Lejrens  enkelte  aktiviteter 
var  tilrettelagt,  så  der  blev  taget 
hensyn  til  børnene. 

Søndag  eftermiddag  var  der 
en  tur  rundt  i  lejren  med  18 
mere  eller  mindre  skjulte  poster 
med  spørgsmål  fortrinsvis  fra 


Et  par  unge  kvindlige  deltagere  i  familielejren  racer  rundt  på  søen. 
(Foto:  Zimmermann). 


Mormons  Bog.  Alle,  der  gen- 
nemførte, blev  belønnet  med 
medbragte  danske  negerboller. 

Torsdag  blev  der  dystet  i  ti- 
kamp mellem  familierne  i  alt 


fra  trillebørsgang  til  tovtræk- 
ning. En  tidligere  befalings- 
mand i  det  danske  forsvar  ledte 
med  kommandostemme  fami- 
lien Lykkegaard  frem  til  en 


\ 


To  heldige  fiskere.  Palle  Hatting  og 

samlet  sejr. 

Retssag 

Finn  Lykkegaard,  redaktø- 
ren for  lejravisen  (en  sammen- 
fatning af  dagens  pudsige  og 
uheldige  oplevelser),  blev  man- 
dag aften  ved  lejrbålet  anklaget 
og  stillet  for  en  upartisk  dom- 
mer (Ulf  Eriksen)  for  at  have 
klippet  Claus  Zimmermans  (ki- 
oskbestyrer) unikke  slips  over. 

Eftersom  anklagede  ubestri- 
deligt var  skyldig  i  ødelæggel- 
sen af  det  usmagelige  slips,  men 
også  var  blevet  provokeret  til 
handlin-  gen  samt  hjulpet  af 
lejrchefen  (Alan  Victor),  blev 
alle  tre  idømt  en  negerbolle 
tværet  ud  i  hovedet  ved  næste 
aftens  lejrbål. 

-  Det  var  en  god  lejr,  synes 
Evy  Pedersen.  Vi  kommer  især 
for  vores  børns  skyld  -  for  at  de 
kan  skabe  nogle  venskaber  i 
Kirken,  og  det  er  også  lykkedes 
i  år.  □ 

Sv  Aage  Andersen 


Finn  Lykkegaard,  grenspræsident 
i  Slagelse  og  lejravisens  redaktør, 
redigerer  sin  avis.  (Foto:  Zimmer- 
mann). 


Kirken  får  grund  i  Armenien 


Fra  den  grund  Kirken  har  fået  foræret  i  USSR  er  der  udsigt  til  Ararat- 
bjerget,  hvor  Noas  ark  strandede.  (Foto:  LL). 


Darnell  Lauretsen  fremviser  stolt  deres  store  fangst  (Foto:  Zimmermann). 


Ved  en  banket  efter  Taber- 
nakelkorets koncert  på 
Bolsjoj  Teatret  i  Moskva  den 
24.  juni  bekendtgjorde  vicepræ- 
sident Alexander  Rutskoi,  at 
den  russiske  republik  officielt 
har  anerkendt  Kirken. 

Anerkendelsen  giver  Kirken 
ret  til  officielt  at  henvende  sig 
til  de  forskellige  ministerier  i 
Rusland. 

-  Med  den  formelle  anerken- 
delse kan  Kirken  nu  oprette 
menigheder  i  hele  republikken, 
sagde  Kirkens  talsmand  Don 
LeFevre  i  Salt  Lake  City.  For 
tiden  er  der  300  medlemmer  i 
Rusland,  og  der  virker  fuldtids- 
missionærer  i  republikken. 

Den  russiske  republik  er 
langt  den  største  af  Sovjetunio- 
nens 15  republikker.  Den  om- 
fatter det  europæiske  Rusland 
og  hele  Sibirien. 

Grund  skænket  til 
Kirken  i  Armenien 

Også  den  24.  juni  modtog 
tre  generalautoriteter  en  grund  i 
Jerevan  i  Armenien  af  repræ- 


sentanter for  den  armenske 
sovjetrepublik  som  tak  for  Kir- 
kens og  Jon  Huntsmans  huma- 
nitære indsats  efter  jordskælvet 
i  1988. 

Grunden  ligger  nær  den  tyr- 
kiske grænse  og  har  udsigt  til 
Ararat. 

På  grunden  vil  blive  opført 
et  fireetages  hus  med  en  kirke- 
sal, kontorer  og  boliger  for  kir- 
kemedlemmer, der  på  frivillig 
basis  er  med  til  at  lede  en  ce- 
mentfabrik, der  drives  i  fælles- 
skab af  Huntsman  Chemical 
Co.  og  det  armenske  styre. 

Ældsterne  Russell  M.  Nel- 
son og  Dallin  H.  Oaks  fra  De 
Tolvs  Råd  samt  ældste  Hans  B. 
Ringger,  præsident  for  Det 
Centraleuropæiske  Område,  re- 
præsenterede Kirken  ved  over- 
rækkelsen. 

Samtidig  blev  der  afsløret  to 
mindeplader  ved  republikkens 
børnehospital  til  minde  om 
nødhjælpen,  som  Huntsman  og 
Kirken  sendte  efter  jordskælvet. 
□ 

Fra  de  Østtyske  Marker 


I dag  er  det  fredag  den  5.  juli 
1991,  kl.  er  8:00,  og  jeg  sid- 
der og  overvejer,  hvordan  jeg 
på  1  side  bedst  samler  de  man- 
ge indtryk,  som  jeg  har  haft  i 
de  forløbne  17  måneder. 

Jeg  begyndte  min  mission 
den  1.  februar  1990  med  12 
dage  på  MTC  i  London  -  et  lil- 
le himmerige  på  jorden  med  en 
vidunderlig  ånd  og  kærlighed! 
Vi  var  en  lille  gruppe  på  blot 
24,  men  med  missionærer  fra  i 
alt  13  nationer  -  altså  også  en 
kulturel  oplevelse! 

Min  companion  besluttede  i 
sidste  øjeblik  ikke  at  tjene  en 
mission  i  Østtyskland  (pga. 
sprogvanskeligheder  m.m.)  og 
for  at  sætte  prikken  over  i'et  si- 
lede det  ned,  da  vi  med  et  lille 
russisk  'inter-flug'  fløj  ind  fra 
Frankfurt  til  Leipzig.  Det  er  en 
minimal  lufthavn,  hovedsage- 
ligt anvendt  af  militæret.  Så 
langt  øjet  rakte  var  der  lutter 
russiske  soldater,  skilte  på  rus- 
sisk og  gråt,  gråt,  gråt.  (First 
impression!) 

Succes  i  Chemnist 

Min  'gyldne'  by  var  Karl 
Marx  Stadt  (nu  Chemnist), 
som  blot  ligger  små  100  km  fra 
Prag  i  Tjekkoslovakiet.  Her  var 
mange  (fabriks-)  arbejdere  fra 
Cuba,  Angola,  Mozambique  og 
andre  socialistiske  lande;  en  af- 


Søster  Karina  Rasmussen  og  kammerat  i  deres  værelse  i  Kothen.  (Foto:  Rasmussen). 


ten  på  vej  hjem  mødte  vi  to  af 
disse,  Francisco  og  Augustus. 
De  var  på  vej  til  Disco  og 
spurgte,  om  vi  ville  med  -  vi 
fortalte  dem  til  gengæld  om 
Mormons  Bog  og  inviterede 
dem  i  stedet  til  kirke  næste 
morgen. 

Til  vores  store  overraskelse 
mødte  vi  så  de  to  i  den  tidlige 


Søster  Karina  Rasmussen  opholdt  sig  i  DDR,  da  de  store  omvæltninger 
fandt  sted,  der  gjorde  det  til  en  del  af  Tyskland. 


sporvogn  søndag  morgen  -  i 
slips  og  jakkesæt!  De  var  meget 
åbne  for  evangeliet  og  Herrens 
Ånd  og  blev  i  maj  døbt  sam- 
men med  3  andre  afrikanere 
(venner,  kollegaer). 

Efter  Karl-Marx-Stadt  tog 
jeg  lidt  nordpå  -  til  Leipzig 
('Heltebyen'),  hvor  jeg  tilbragte 
1  /3  af  min  mission  -  og  mit 
livs  varmeste  og  længste  som- 
mer (uden  at  kunne  tage  mig 
en  svømmetur!)  Vi  arbejdede 
her  hovedsageligt  med  studen- 
ter og  kunne  i  samarbejde  med 
UV-repræsentanten  organisere 
en  familieaftengruppe  og  andre 
aktiviteter  for  unge  nydøbte  og 
undersøgere. 

Trabbi-oplevelser 

Den  1.  november  1990  var 
der  atter  forflyttelse,  og  jeg 
kom  til  'Kuh-K6then',  en  land- 
lig provinsby  ned  ca.  30.000 
indbyggere.  Her  var  vi  meget 
afhængige  af  et  nært  samarbej- 


de med  medlemmerne,  da  flere 
af  vore  landsbyer  lå  uden  for 
'cykel-rækkevidde'.  Vi  havde 
således  utallige  gode  (og  et  par 
mindre  gode)  Trabbi-oplevelser, 
men  profiterede  i  sandhed  - 
med  vore  undersøgere  -  ved  al- 
tid at  have  et  medlem  ved  hån- 
den, som  kunne  sørge  for  ven- 
skab og  alt  det  øvrige  'sociale'! 

Et  af  højdepunkterne  under 
mit  5-måneders  ophold  i  Koht- 
hen  var  familien  Geilers  om- 
vendelse. Deres  14-årige  datter 
havde  med  hendes  skole  besøgt 
templet  i  Freiburg  og  efterladt 
sin  adresse  der.  Familien  Gei- 
lers første  reaktion  i  forbindelse 
med  vores  besøg  var  blot  inter- 
esse ud  fra  et  ateistisk  syns- 
punkt, men  efterhånden  som  de 
fordybede  sig  i  Mormons  Bog 
og  følte,  at  Herren  virkelig  be- 
svarede bønner,  begyndte  de  at 
gøre  mægtige  fremskridt  i  evan- 
geliet. Bror  og  søster  Geiler 
blev  døbt  den  23.  december 

Den  store  kirkebygning  i  Leipzig. 

1990  og  Annette  i  april.  Bror 
Geiler  er  nu  ældste  og  søndags- 
skole- lærer,  søster  Geiler  un- 
derviser i  institutklassen  og  An- 
nette er  'de  Unge  Pigers'  repræ- 
sentant. 

Herlige  potentialer 

Tja,  jeg  var  også  2  mdr.  i 
Lankwitz  i  Vestberlin  (Baby- 
lon), som  jeg  dog  også  virkelig 
elskede,  men  for  at  gøre  en 
lang  historie  kort,  så  befinder 
søster  Pendleton  og  jeg  os  nu  i 
Magdeburg  -  en  storby  med  ca. 
300.000  indbyggere!  Herafer 
1 7  medlemmer  af  Jesu  Kristi 
Kirke  af  Sidste  Dages  Hellige. 
Seks  mere  tilslutter  sig  Kirken 
gennem  dåb  den  kommende 
lørdag  -  og  byen  er  fuld  af  her- 


lige potentialer! 

Jeg  elsker  Herren,  Hans 
evangelium  og  min  mission;  det 
er  herligt  at  være  involveret  i 
Herrens  værk  og  tjene  Ham  - 
og  hvilken  bedre  måde  er  der, 
end  gennem  vor  næste? 

'...  Jeg  skammer  mig  nemlig 
ikke  ved  evangeliet,  thi  det  er 
en  Guds  kraft  til  frelse  for  en- 
hver, som  tror,  for  jøde  først  og 
så  for  græker'  (Rom.  1:16).  □ 
Søster  Karina  W.  Rasmussen 

P.S.:  Dresden-Mission  blev  iøv- 
rigt  delt  pr.  1.  juli  1991  -  og  vi 
er  nu  'pionerer'  i  den  nye  Ber- 
lin-Mission under  præsident  & 
søster  Schiitze  (tidligere  stav- 
spræsident  i  Leipzig). 


/  forbindelse  med  folkedansernes  turne  til  Østtyskland,  traf  Karina 
sin  mor  Britta  Rasmussen  fra  Københavns  1.  ward  (Foto:  Rasmussen). 


En  vejledning  i  slægtsforskning 

"Velkommen  til  vort  slægtshistoriske  center." 


EN  VEJLEDNING 


SLÆGTSFORSKNING 

SLÆGTSHtSTORlSK  C.KNTER 

vejledning  i  slægtsforskning  Kirken  netop  har  udgivet.  (Foto: 


Sådan  begynder  et  hæfte 
med  titlen  'En  vejledning  i 
slægtsforskning',  som  henven- 
der sig  til  slægtsforskere,  der 
benytter  de  slægtshistoriske 
centre  placeret  i  kirkebygninger 
forskellige  steder  i  Danmark. 

Hæftet  fortæller,  at  'slægts- 
forskning er  en  proces,  hvor 
man  stiller  sig  selv  følgende 
fem  grundlæggende  spørgsmål: 

1 .  Hvad  ved  jeg  om  min  slægt? 

2.  Hvad  vil  jeg  gerne  vide  om 
min  slægt? 

3.  Hvilke  optegnelser  er  tilgæn- 
gelige? 

4.  Hvordan  får  jeg  fat  i  en  op- 
tegnelse? 

5.  Hvad  gør  jeg  dernæst?' 
Mens  man  læser  denne  lille 

vejledning,  får  man  svar  på  dis- 
se spørgsmål  og  får  at  vide, 
hvordan  man  kan  få  hjælp  i 
slægtsforskningen  på  de  slægts- 
historiske centre.  De  vigtigste  af 
hjælpemidlerne  på  slægtshisto- 
risk  center  gennemgås. 

Hvad  er  f.eks.  FHLC? 

FHLC  er  en  forkortelse  for 
Family  History  Library  Cata- 


log.  Dette  meget  store  katalog, 
som  findes  på  mikrofichekort 
på  centrene,  er  delt  op  i  et  ste- 
dregister og  et  navneregister. 
Man  kan  f.eks.  finde  slægtshi- 
storier og  meget  andet  littera- 
tur, der  har  at  gøre  med  slægts- 
forskning. Stedregistret  giver 
mulighed  for  at  se,  hvilke  op- 
tegnelser, der  er  tilgængelige  for 
et  bestemt  sted,  f.eks.  et  sogn 
eller  en  by.  FHLC  indeholder 
optegnelser  fra  hele  verden. 

'En  vejledning  i  slægtsfor- 
skning' giver  god  vejledning  i 
brug  af  dette  hjælpemiddel 
samt  andre  hjælpemidler,  man 
har  mulighed  for  at  rekvirere 
på  det  slægtshistoriske  center. 

Hæftet  henvender  sig  til  alle 
slægtsforskere,  erfarne  eller  ny- 
begyndere, medlemmer  af  Kir- 
ken eller  ikke-medlemmer.  Alle 
kan  have  gavn  af  den  gode 
gennemgang  af  de  forskellige 
hjælpemidler,  der  er  tilgængeli- 
ge- 

'En  vejledning  i  slægtsfor- 
skning' er  tilgængelig  på  de 
slægtshistoriske  centre.  □ 
Lisbeth  V.  Andersen 

Glem  ikke  folk  ude 
på  landet 


Søster  Katrine  Andersson  fra  Herning  gren.  (Foto:  KA ). 


Denne  opfordring  kommer 
fra  den  nu  80  år  gamle 
Katrine  Karoline  Andersson, 
som  Stjernen  har  interviewet 
under  hendes  seneste  Besøg  i 
Stockholm-templet. 

At  det  ligger  hende  meget  på 
sinde,  skyldes  hendes  livslange 
søgen  efter  sandheden.  Først 
som  60-årig  lykkedes  det  hende 
at  finde  Herrens  sande  kirke  på 
jorden. 


Fattigt  men  kærlighedsfyldt 

Katrine  K.  Andersson  blev 
født  den  12.  maj  1911  i  en  lille 
by,  Faster,  ikke  langt  fra 
Skjern.  Som  nr.  6  ud  af  1 1 
børn  i  et  lille  hjem  med  små 
midler,  men  nok  med  kærlig- 
hed og  medmenneskelighed. 
Som  voksen  spurgte  hun  sine 
forældre,  hvordan  det  var  lyk- 
kedes dem  at  være  så  mange 


mennesker  i  et  så  lille  hus.  De 
svarede,  at  det  skyldtes,  at  de 
havde  opdraget  de  ældste, 
hvorpå  de  ældste  så  havde  op- 
draget resten,  og  at  der  ikke 
havde  været  plads  nok  til  ue- 
nighed. 

Allerede  som  8-årig  kom 
Katrine  ud  at  tjene  om  somme- 
ren. Da  hun  var  konfirmeret, 
kom  hun  ud  at  tjene  hos  folk 
fra  Indre  Mission,  og  hun  be- 


gyndte at  følge  deres  møder  for 
unge  piger.  Hun  havde  1/2  fri- 
dag hver  14.  dag,  og  benyttede 
denne  frihed  til  at  gå  til  møder. 
Bagefter  skulle  hun  ofte  hjem 
og  malke,  så  det  var  så  som  så 
med  friheden.  Her  tjente  hun  i 
3  år.  Så  kom  hun  i  tjeneste  hos 
sin  gudmor,  som  også  var  den 
jordemor,  som  havde  taget 
imod  hende.  Denne  gudmor 
skulle  senere  også  blive  hendes 
svigermor,  for  19  år  gammel 
blev  hun  gift  med  hendes  søn, 
Jens  Kristian  Jensen. 

Hårdt  arbejde  som 
hustru  og  mor 

Livet  som  gift  kone  var  om 
muligt  endnu  hårdere  end  som 
tjenestepige,  for  manden  var 
syg  og  fik  indvaliderente.  De 
havde  en  lille  ejendom  på  10 
tdr  land,  som  Katrine  tog  sig  af. 
Der  kom  hurtigt  3  børn  efter 
hinanden,  og  enhver  ved,  at  det 
også  kræver  meget  arbejde.  På 
den  tid  havde  man  jo  ikke  de 
mange  hjælpemidler,  man  har  i 
dag. 

Det  meste  af  arbejdet  på  går- 
den blev  gjort  med  håndkraft, 
og  tungt  var  det  også.  Korn- 
sækkene vejede  1 00  kg,  som 
hun  slæbte  på  nakken,  når 
manden  ikke  så  det.  Når  grise- 
ne skulle  køres  på  slagteriet, 
måtte  Katrine  også  hjælpe 
vognmanden  med  at  læsse 
dem.  Selv  om  hun  ikke  havde 
mandens  hjælp  i  stalden,  skulle 
der  sørges  for,  at  der  var  pinligt 
rent.  Lørdag  aften  kom  de  ikke 
i  seng,  før  alt  var  klart  til  søn- 
dag, og  de  kunne  godt  blive 
sent,  for  selv  gården  skulle  fejes 
og  renses,  så  de  kunne  holde 
søndag  i  fred  og  ro. 

Hårdt  arbejde,  og  for  lidt 
søvn  satte  hurtigt  sine  spor. 
Som  25-  årig  fik  hun  at  vide,  at 
hun  var  nedslidt,  og  lægen  sag- 
de, at  hun  kun  måtte  gå  hjem- 
me i  stuen  og  pusle  rundt. 
Hvem  kan  gøre  det,  når  man 
har  en  ejendom  at  passe,  en  syg 
mand  og  3  små  børn?  Katrines 
hjerte  havde  svært  ved  at  klare 
det,  og  hun  fik  hjertemedicin 
fra  hun  var  25  år,  indtil  hun 
holdt  op  med  at  arbejde.  Nu 
får  hun  ikke  længere  hjerteme- 
dicin. 

Katrine  som  19-årig  t/enestepige  (med  det  hvide  forklæde)  kort  før  hun 
huset,  lave  mad  og  passe  forretning.  (Foto:  KA). 


Katrine  bliver  enke 

De  sidste  4  år  hendes  mand 
levede,  blev  han  passet  udeluk- 
kende derhjemme,  og  det  sidste 
halve  år  kom  den  næstældste 
datter  hjem  hver  anden  nat  for 
at  passe  ham,  på  skift  med  Ka- 
trine. Da  han  døde,  sad  Katrine 
ved  hans  side,  og  på  hver  side 
af  sengens  hovedgærde  stod  en 
engel.  Da  hans  hånd  slappedes, 
forsvandt  englene  også. 

Tre  måneder  efter  hendes 
mands  død  var  hun  meget  ked 
af  det,  fordi  hun  følte,  at  hun 
havde  sagt  forkerte  ting  til 


ham,  og  at  hun  ikke  kunne  fin- 
de tilgivelse  for  det.  Så  havde 
hun  et  syn,  hvor  hun  så  ham 
stå  foran  sig,  lidt  over  gulvet. 
Med  et  fredfyldt  smil,  og  uden 
smerter,  var  han  igen,  som  han 
havde  været  på  deres  bryllups- 
dag. Han  sagde  til  hende,  at 
hun  måtte  forstå,  at  han  havde 
tilgivet  hende,  for  ellers  kunne 
han  ikke  være  der. 

Da  hun  blev  enke,  forsøgte 
hun  at  ernære  sig  med  løsarbej- 
de  på  gårdene,  og  ved  at  sy  for 
andre,  men  lægen  rådede  hende 
til  at  købe  en  lille  forretning. 


blev  gift  Hun  skulle  både  ordne 


Hun  købte  et  brødudsalg  med 
en  benzintank  til.  Når  folk  kom 
om  natten,  og  ville  købe  ben- 
zin, måtte  hun  stå  op,  ned  ad 
trappen  fra  1.  sal  ved  hjælp  af 
to  stokke.  Da  det  blev  for  an- 
strengende, solgte  hun  forret- 
ningen, og  flyttede  i  et  lille  hus 
syd  for  Herning.  I  mellemtiden 
havde  hun  været  kortvarigt  gift 
igen,  og  havde  nu  en  lille  søn 
fra  dette  ægteskab.  Hun  og  søn- 
nen havde  250  kr  hver  måned, 
hvoraf  de  200  kr  var  til  husle- 
jen. Resten  skulle  slå  til,  både 
til  brændsel,  tøj  og  mad. 


Evangeliet  trænger  sig  på 

Til  alt  held  fik  hun  ny  lejlig- 
hed, lige  ovenover  en  af  søstre- 
ne fra  Kirken.  Når  hun  havde 
besøg,  og  de  spillede  og  sang, 
slukkede  Katrine  og  sønnen  for 
radio  og  TV  for  at  lytte.  Katri- 
ne var  nysgerrig  og  ville  vide 
mere.  Denne  søstre  sendte  mis- 
sionærerne, som  Katrine  ikke 
kunne  forstå.  Senere  kom  sø- 
strene Branch  og  Carol  Wat- 
son,  som  i  dag  bor  på  Fyn  og 
er  gift  med  Jan  Birk.  Desværre 
var  Katrine  syg,  men  de  gav  ik- 
ke op,  og  da  de  kom  tredje 
gang,  var  hun  frisk  nok  til  at 
høre  og  forstå  dem.  Straks 
mærkede  hun,  at  dette  var  no- 
get, hun  ikke  måtte  give  slip  på 
igen.  Hun  blev  undervist,  og  ef- 
ter 4  måneder  blev  hun  døbt. 

Når  hun  kom  til  Kirken, 
blev  hun  båret  ind,  fordi  hun 
gik  ved  to  stokke.  Men  når  hun 
var  kommet  indenfor,  kunne 
hun  bedre  gå.  To  gange  blev 
hun  salvet  -  uden  synderlig 
virkning.  Senere  inviterede 
præsident  Persson  hende  hjem 
til  sig  i  København,  og  mens 
hun  var  der,  opfordrede  str. 
Persson  til,  at  hun  atter  blev 
salvet.  Det  skete,  og  der  blev 
sagt  nøjagtigt  det  samme  som 
tidligere,  men  virkningen  var 
ganske  anderledes:  da  de  var 
færdige,  kunne  hun  gå  igen. 
Hertil  skal  siges,  at  ingen,  som 
ser  hende  i  dag  vil  kunne  for- 
stå, at  hun  nogensinde  har  haft 
behov  for  at  gå  ved  stokke! 

En  gang  mere  i  sit  liv  har 
Katrine  oplevet  fuldstændig 
forløsning  fra  tunge  problemer. 
Da  hendes  datter  blev  separe- 
ret, blev  Katrine  meget  vred,  og 
kunne  ikke  tilgive  sin  svigersøn. 
Hun  gik  til  grenspræsidenten  og 
talte  med  ham,  og  i  den  efter- 
følgende velsignelse  sagde  han 
til  hende,  at  hun  skulle  bede  for 
manden.  Øjeblikkeligt  for- 
svandt vreden  og  kom  ikke  til- 
bage. På  denne  måde  fik  hun 
fred  i  sindet  og  kunne  igen  tage 
til  templet  med  gode  følelser. 

Katrines  møde  med  Kirken 
bevirkede  en  fuldstændig  foran- 
dring i  hendes  liv.  Da  det  første 
år  var  gået,  havde  hun  oplevet 
mere  end  i  resten  af  sit  liv  til- 
sammen. Hun  havde  fået  ven- 


Katrine  som  18- 
årig  t/enestepige 
(længst  til  venstre). 
Manden  på  vognen 
er  hendes  kom- 
mende ægtemand 
(Foto:  KA). 

Huset  som  Katrine  boede  i  efter  sin 
mands  død  Her  havde  hun  brødudsalg 
og  solgte  benzin.  (Foto:  KA). 


ner,  havde  deltaget  i  møder, 
været  rundt  i  Danmark,  noget, 
som  hun  aldrig  før  havde  haft 
tid  til.  Hun  havde  fået  noget  at 
sige,  et  arbejde  i  Kirken,  hun 
kunne  vokse  ved,  kort  sagt:  li- 
vet var  blevet  meget  mere  ind- 
holdsrigt. Det  var  også  anderle- 
des, at  der  ikke  var  forskel  på 
høj  og  lav. 

Livet  i  Kirken 

I  tidens  løb  har  Katrine  ar- 
bejdet med  mange  forskellige 
ting  i  Kirken.  Gennem  mange 
år  arbejdede  hun  distriktspræsi- 
dentskabet  for  Hjælpeforenin- 
gen, hvor  hun  tog  ud  i  ward  og 
grene  og  underviste  i  forskellige 
former  for  håndarbejde. 

Senere  arbejde  Katrine  som 
præsidentinde  for  Hjælpefore- 
ningen i  Herning,  senere  for 
Primary,  og  nu  underviser  hun 
i  Søndagsskolens  ungdomsklas- 
se  og  i  Hjælpeforeningen.  Sam- 
tidig med  alt  dette  har  hun  altid 
været  en  meget  ihærdig  besøgs- 
lærerinde,  og  hun  har  drevet 
meget  omfattende  studier  af  sin 
slægts  herkomst. 

Hele  familien  kommer  i  kirke 

På  sin  80  års  fødselsdag  invi- 
terede hun  hele  sin  familie  til 
nadvermødet  i  Kirken,  og  om- 
kring 50  af  dem  deltog.  Efter 
nadvermødet  var  der  arrangeret 
spisning  og  fælles  samvær  re- 


sten af  eftermiddagen.  På  den 
måde  fik  Katrine  et  meget  stort 
ønske  opfyldt  om  at  se  sin  fa- 
milie i  Kirken. 

Mange  af  hendes  familie- 
medlemmer og  venner  bor  lagt 
ude  mod  vest,  i  Ringkøbing 
amt.  Katrines  indtrængende 
bøn  lyder  derfor:  Husk  også  at 
missionere  ude  på  landet,  ikke 
bare  de  nemme  steder.  Der  fin- 
des mennesker  rundt  omkring, 
der  lige  som  jeg  bare  venter  på, 
at  I  kommer  og  banker  på.  Og 
bor  man  ude  på  landet,  er  det 
meget  svært  at  finde  Kirken.  □ 
Bodil  Grove  Christensen 
Herning  gren. 


Katrine  som  44-årig  ( til  højre). 
Den  ældre  dame  er  Katrines 
83-årige  mor.  (Foto:  KA). 


Katrine  som  35- 
årig  med  sin  fa- 
milie. 

(Foto:  KA). 

Maratonløb  i  Stockholm 


Biskop  Kim  Holst  (Københavns  2.  ward)  og  rådgiver  i  stavspræsidentskabet  Torben  Engbjerg  før  det  lange 
og  anstrengende  løb.  (Foto:  KH). 


"Lad  os  med  udholdenhed  ile  fremad  i  det  kapløb,  vi  har  foran 
os"  (Hebr.  12:1). 


Et  maratonløb  er  næsten 
som  evangeliet,  man  tror, 
man  kan  nå  målet,  man  ved 
det  ikke,  men  man  forsøger. 
Når  man  når  målet,  er  det  en 
belønning  ud  over  alle  grænser, 
fortæller  biskop  Kim  Holst. 

Den  1 .  juni  fandt  Stock- 
holms maraton  sted.  Torben 
Engbjerg,  rådgiver  til  stavspræ- 
sidenten  i  Københavns  Stav  og 
Kim  Holst,  biskop  i  Køben- 
havns 2.  ward,  havde  besluttet 
at  deltage  i  denne  store  udfor- 
dring. Et  maratonløb  strækker 
sig  over  42,195  km. 


-  Københavns  maraton  fin- 
der altid  sted  på  en  søndag,  så 
vi  undersøgte,  hvor  vi  kunne 
deltage  i  et  maratonløb,  så  vi 
samtidig  kunne  holde  sabbatten 
hellig,  siger  Kim  Holst. 

-  Stockholm  var  inden  for 
rækkevidde,  og  så  kunne  vi  og- 
så kombinere  det  med  at  kom- 
me i  templet. 

Begge  havde  trænet  flittigt 
inden  løbet.  Torben  Engbjerg, 
som  blev  nr.  4428  ud  af 
10.000,  som  gennemførte  løbet, 
har  trænet  flittigt  gennem  læn- 
gere tid.  Begge  fuldførte  de  næ- 


sten 42  km  på  under  4  timer. 

-  Jeg  har  trænet  i  ca.  3  må- 
neder, hvor  jeg  har  løbet  40-60 
km  om  ugen,  fortæller  Kim 
Holst,  som  blev  nr.  5397  i  lø- 
bet. 

Begge  de  udholdende  delta- 
gere i  maratonløbet  bedyrer,  at 
det  er  en  oplevelse,  de  ønsker 
at  gentage. 

-  Man  flytter  nogle  grænser  i 
sig  selv,  siger  Kim  Holst.  -  Det 
kræver,  som  det  gør  i  evange- 
liet, koncentration  og  udhold- 
enhed at  gennemføre.  □ 
Lisbeth  V.  Andersen 


Ikke  alle  mis- 
sionspræsiden- 
ter  er  rige  for- 
retningsfolk 

Ud  af  81  nye  missionspræsi- 
denter,  der  begyndte  deres 
mission  i  begyndelsen  af  juli, 
ejede  1 3  deres  egen  virksom- 
hed. 

19  missionspræsidenter  var 
direktører  eller  ledende  medar- 
bejdere, 14  var  kirkeansatte,  10 
var  undervisere  på  forskellige 
niveauer,  7  arbejdede  i  sund- 
hedssystemet, 7  var  sagførere. 
Herudover  var  2  ingeniører,  2 
officerer,  3  offentligt  ansatte,  3 
landmænd  og  1  forsker. 

Missionspræsidenterne  har 
også  en  imponerende  uddan- 
nelsesmæssig baggrund.  25  har 
doktorgrader  eller  lignende,  20 
magistergrader  og  27  bachelor- 
grader. De  sidste  9  har  angivet 
collegekurser  eller  andre  ud- 
dannelser. □ 

Medlem  udpe- 
get som  for- 
mand for 
religiøst  råd 

Søster  Lee  Pratt  fra  Bon  Air 
Ward  i  Richmond  Virginia 
Stake  er  udpeget  som  formand 
i  1991-1992  for  det  religiøse 
råd  for  Richmond-området. 

Hun  har  repræsenteret  Kir- 
ken i  rådets  bestyrelse  siden 
1985,  da  Kirken  blev  optaget 
som  medlem  af  rådet. 

Rådet  består  for  tiden  af  1 15 
kristne  og  ikke-kristne  religiøse 
grupper.  Kirken  har  godt  5000 
medlemmer  i  Richmond-områ- 
det. 

Søster  Lee  er  informations- 
chef i  Richmond  Virginia  Stake 
og  underviser  på  universitetet  i 
Richmond.  □ 

Ny  generalautoritet  fra  Hawaii 


Den  nykaldede  ældste  Shimabukuro  fra  Hawaii  (Foto:  TD). 


Det  Første  Præsidentskab 
har  kaldet  Sam  K.  Shima- 
bukuro fra  Honolulu  i  Hawaii 
som  medlem  af  De  Halvfjerds' 
Andet  Kvorum. 

Ældste  Shimabukuro,  66,  er 
født  i  Hawaii  og  har  japanske 
forfædre.  Han  har  en  eksamen  i 
offentlig  forvaltning  fra  Univer- 
sity  of  Hawaii  og  er  nu  pensio- 
neret fra  staten  Hawaiis  ar- 
bejdstilsyn. 

Den  nye  generalautoritet  har 
for  nylig  virket  som  stavspræsi- 


dent  for  Honolulu  West  Stake. 
I  1981-1984  var  ældste  Shima- 
bukuro præsident  for  Sendai- 
missionen  i  Japan  og  i  1985- 
1988  tem-  pelpræsident  i  To- 
kyo. 

Ældste  Shimabukuro  har 
også  været  biskop  og  medlem 
af  højrådet.  Som  ung  var  han 
på  mission  i  Northern  Far  East 
Mission  (Japan  og  Korea). 

Ældste  Shimabukuro  og 
hans  hustru,  Amy  Michiko  Hi- 
rose,  har  en  afdød  datter.  □ 


Tværreligiøs  gruppe 
bekæmper  pornografi 


Repræsentanter  fra  Kirkens 
informationsråd  i  det  syd- 
lige Californien  deltog  for  nylig 
i  det  andet  Årlige  Forum  mod 
Pornografi. 

Forummet  var  arrangeret 
Knights  of  Columbus  (en  ka- 
tolsk organisation),  og  deltager- 
ne udgjorde  en  tværreligiøs 
gruppe  af  sidste  dages  hellige, 
katolikker,  muslimer  og  prote- 
stanter. 

Hovedtalere  var  Lourdes  Ba- 


ird, en  føderal  anklager,  og  ær- 
kebiskop Roger  Mahoni  fra 
den  katolske  kirke. 

Baird  beskrev,  hvordan  et 
stigende  antal  producententer 
af  pornografi  nu  kendes  skyldi- 
ge, og  hvordan  personlig  ejen- 
dom og  formue  beslaglægges  i 
henhold  til  USAs  love  om  Rac- 
keteering-Influenced  Corrupt 
Organizations  (organiseret  kri- 
minalitet). □ 


Ældste  Holland  forelæser  for 
engelske  teologistuderende 


Ældste  Holland,  der  er  områdepræsident  for  Danmark  forelæste  for 
de  studerende  på  Centret  for  videregående  studier  i  mormonteologi 
ved  universitetet  i  Nottingham,  (Foto:  TD). 


Ældste  Holland  indledte 
den  7.  maj  en  række  fo- 
relæsninger for  teologistuderen- 
de ved  universitetet  i  Notting- 
ham. 

Den  23  oktober  1990  blev 
der  oprettet  et  center  for  vide- 
regående studier  i  mormonteo- 
logi ved  Universitetet  i  Notting- 
ham. 

40  studerende  overværede 
forelæsningen  -  alle  ikke-med- 
lemmer  -  der  handlede  om 
'Studium  og  skabelse  af  Mor- 
monkirkens historie'.  Indleden- 
de sagde  ældste  Holland,  at 
'mormonisme  ikke  er  en  ny, 
men  en  meget  gammel  religi- 
on.' 

Ældste  Holland  førte  de  stu- 


derende gennem  Kirkens  histo- 
rie, og  han  talte  især  om  Kir- 
kens fremkomst  i  Storbritan- 
nien og  de  britiske  helliges  rolle 
i  Kirkens  historie.  På  et  tids- 
punkt i  1 850'erne  var  der  tre 
gange  så  mange  medlemmer  i 
Storbritannien  som  i  USA. 

Professor  J.  Heywood  Tho- 
mas, leder  af  det  teologiske  fa- 
kultet, kaldte  afsluttende  fore- 
læsningen for  'en  udmærket  og 
meget  inspirerende  forelæsning 
...  der  førte  ind  i  Mormonkir- 
kens levende  fortid'. 

Efter  forelæsningen  talte  de 
studerende  uformelt  med  æld- 
ste Holland  om  Kirkens  ret- 
ningslinier og  tro.  □ 

Kirken  officielt  anerkendt 
i  Elfenbenskysten 


Douglas  Arnold,  Kirkens  første  distriktspræsident  i  Elfenbenskysten 
yderst  til  venstre  sammen  med  en  gruppe  primarybørn.  (Foto:  CH). 


Ældste  Richard  P.  Lind- 
say,  områdepræsident  i 
Afrika,  mødtes  den  19.  april 
med  indenrigsministeren  i  El- 
fenbenskysten ved  underskri- 
velsen af  dokumentet,  der  offi- 
cielt anerkendte  Kirken  i  Elfen- 
benskysten. 

Ældste  Ashton  indviede  lan- 
det til  forkyndelse  af  evangeliet 


i  september  1987.  Dengang  var 
der  16  medlemmer.  I  dag  er 
der  over  600. 

Lige  nu  er  der  to  missionæ- 
rægtepar i  landet,  men  med 
den  officielle  anerkendelse  kan 
der  komme  flere  missionærer, 
der  kan  begynde  at  missionere. 
□ 


Josephs  og  Hy- 
rums  efterkom- 
mere vil  for- 
skønne grav- 
sted 


Efterkommere  af  både  Jo- 
seph og  Hyrum  Smith  går 
sammen  om  et  projekt,  der  skal 
istandsætte  Smiths  familiegrav- 
sted, hvor  Profeten,  Hyrum  og 
25  slægtninge  er  begravet. 

Gravstedet  ligger  med  udsigt 
over  floden  i  Nauvoo  mellem 
Water  Street  og  Mississippi  flo- 
den bag  en  bjælkehytte,  hvor 
Joseph  og  Emma  boede  i  be- 
gyndelsen af  deres  ophold  i  by- 
en. 

Blandt  de  begravede  er  for- 
ældrene Joseph  Smith  sen.  og 
Lucy  Mack  Smith,  Emma 
Smith  og  brødrene  Samuel  og 
Don  Carlos  Smith. 

Projektet  omfatter  nye  grav- 
stene på  Josephs,  Emmas  og 
Hyrums  grave  samt  anlæggelse 
af  nye  blomsterbede  og  plant- 
ning af  træer  på  området. 


En  indvielsesceremoni  er 
planlagt  den  4.  august  med  del- 
tagelse af  præsident  Wallace  B. 
Smith  (Joseph  Smiths  olde- 
barn) fra  den  Reorganiserede 
Jesu  Kristi  Kirke  af  Sidste  Da- 
ges Hellige  og  ældste  M.  Rus- 
sell Ballard  (Hyrum  Smiths  tip- 
oldebarn) fra  De  Tolvs  Råd.  □ 

1  million  flere 
medlemmer  i 
USA  på  10  år 

I løbet  af  de  sidste  10  år  er 
Kirkens  medlemstal  i  USA 
vokset  fra  3.293.000  til 
4.267.000  medlemmer,  en  stig- 
ning på  30%  eller  lige  knap  en 
million  medlemmer. 

I  samme  periode  voksede 
USAs  befolkningstal  med  ca. 
10%. 

Godt  halvdelen  af  Kirkens 
samlede  medlemsskare  på  om- 
kring 8  mill.  bor  altså  stadig  i 
USA. 

I  otte  stater  bor  der  nu  over 
100.000  medlemmer.  Det  er  3 
mere  end  for  10  år  siden.  De 
tre  nye  stater  er  Texas,  Nevada 
og  Oregon.  □ 


Russisk  fly  henter  hjælp  til  Armenien  i  Salt  Lake  City 


Et  af  verdens  største  fly.  Det 
420  tons  tunge  Antonov 
124-fly  i  lufthavnen  i  Salt 
Lake  for  at  hente  forsynin- 
ger til  Armenien.  (Foto: 
CH). 


Et  russisk  transportfly  af  ty- 
pen Antonov  124  besøgte 
sidst  i  maj  Salt  Lake  City  for  at 
hente  nødhjælp,  medicinsk  ud- 
styr og  andre  materialer  skæn- 


ket af  virksomheder  i  Utah. 

Ældste  Packer,  tidligere 
bombepilot,  og  andre  general- 
autoriteter inspicerede  flyet. 

Flyet  vil  i  Milwaukee  i  Wis- 


consin hente  cementmaskiner, 
der  skal  anvendes  til  at  støbe 
byggeelementer  til  hjemløse  i 
Armenien  efter  jordskælvet  for 
nogle  år  siden. 


Hele  lasten  er  skænket  af  en 
nødhjælpsorganisation,  der  le- 
des af  Jon  M.  Huntsman,  stav- 
spræsident  for  Salt  Lake  Mo- 
nument Park  Stake.  □ 

60  års  uafbrudte 

udsendelser  med  Tabernakelkoret 


To  danskere  i  Tabernakelkoret  Fra  venstre  Conni  Lawrence  (fra 
Aalborg),  Clifford  Sørensen,  tidligere  missionær  i  Danmar,  og  Rita 
Jensen  (fra  Esbjerg).  De  synger  alle  tre  i  Tabernakel-  koret  (Foto: 
DTS). 


Søndag  den  15.  juli  1929 
udsendte  CBS  for  første 
gang  'Musik  og  Det  Talte  Ord' 
direkte  fra  Tabernaklet  i  Salt 
Lake  City. 

I  de  første  mange  år  blev  ud- 
sendelsen transmitteret  i  radio- 
en, men  da  fjernsynet  kom 
frem,  kom  der  også  billeder  på 
udsendelsen. 

Jubilæumsudsendelse 
på  60  minutter 

60  års  jubilæet  blev  fejret 
med  en  60  minutters  udsendel- 
se, som  i  slutningen  af  august 
blev  vist  på  de  mange  danske 
lokale  radio-  og  tv-stationer, 
der  hver  uge  sender  'Musik  og 
Det  Talte  Ord'. 

Hver  søndag  morgen  udsen- 
des programmet  direkte  via 
200  radio-  og  tv-stationer.  An- 
dre 600  stationer  bringer  ud- 
sendelserne med  en  uges  forsin- 
kelse. 


4.  turné  i 

Europa  stor  succes 

-  Tabernakelkoret  har  netop 
i  juni  i  år  for  fjerde  gang  været 
på  turné  i  Europa,  denne  gang 
Central-  og  Østeuropa,  hvor 
koret  flere  steder  kom  for  første 
gang,  fortæller  formanden  for 
Dansk  Tabernakel  Kor  Sel- 
skab, Kent  Gade  Olsen  fra 
Kolding.  Der  var  bl.a.  forestil- 
linger i  Wien,  Budapest  og  på 
Bolsjoj  Teatret  i  Moskva. 

-  Overalt  var  der  fulde  huse, 
og  disse  forestillinger  vil  i  løbet 
af  1992  blive  udsendt  via 
danske  lokale  radio-  og  tv-sta- 
tioner. 

- 1  øjeblikket  synger  to 
danskfødte  kvinder  i  Mormon 
Tabernakelkoret.  Det  er  Rita 
Jensen  fra  Esbjerg  og  Conni 
Lawrence  (født  Christensen) 
fra  Aalborg.  □ 
Sv  Aage  Andersen 


Tabernakelkoret  har 
et  usædvanligt  sprog 


Dennis  Mead,  tidligere  leder 
af  Kirkens  oversættelse  i 
Europa,  har  udviklet  et  specielt 
sprog  for  Tabernakelkoret. 

Sproget  er  hemmeligheden 
bag  korets  forbløffende  evne  til 
at  synge  på  andre  sprog.  Det 
kaldes  Lingua-Tone  og  er  et  fo- 
netisk sprog. 

Koret  prøvede  mange  for- 
skellige fonetiske  systemer  uden 
held.  Alle  var  skabt  til  tale- 
sprog. Lingua-Tone  er  specielt 
beregnet  til  musik  og  ikke  til 
talesprog. 

-  Kormedlemmer  behøver 
egentlig  ikke  vide,  hvad  de  syn- 


ger, eller  på  hvilket  sprog,  de 
synger,  siger  bror  Mead.  Ved 
sang  sørger  musikken  for  tone- 
højde og  længden  af  lyden. 

Som  regel  sørger  Dennis 
Mead  dog  for  en  oversættelse, 
så  koret  også  får  indblik  i  det 
fremmede  lands  kultur.  Ofte 
står  teksten  også  på  original- 
sproget ved  siden  af  Lingua-To- 
ne for  kormedlemmer,  der  ken- 
der sproget. 

Før  'oversættelsen'  til  Lin- 
gua-Tone besøges  personer,  der 
har  sproget  som  modersmål, 
teksten  læses  op  og  indspilles 
på  originalsproget.  □ 


Br.  Dennis  Mead,  sprogkoordinator  for  Tabernakelkoret.  Br.  Mead  har 
opfundet  en  metode,  der  hjælper  sangerne  til  at  synge  på  forskellige 
sprog  uden  større  vanskelighed  (Foto:  CH). 


Templet  i  San 
Diego  tager 
form 


Stålkonstruktionen  i  de  60 
m  høje  spir  på  templet  i 
San  Diego  er  nu  rejst. 

Flere  lokale  tv-stationer  har 
vist  billeder  af  det  imponerende 
byggeri,  der  er  synligt  fra  en  lo- 


kal hovedfærdselsåre,  hvor  der 
hver  dag  passerer  en  kvart  mil- 
lion biler. 

Første  spadestik  fandt  sted  i 
1988,  og  byggeriet  forventes 
fuldendt  i  begyndelsen  af  1993. 

Templet  vil  betjene  et  større 
område  i  det  sydlige  Califor- 
nien og  det  nordlige  Mexico.  □ 

